Ixef wis sin azenziɣ n wallus as ad d-tnadi ɣef yelli-s “Cabḥa” yemmuten, acku mazal ur tumin ara s tmettant-is, temmeɣ-d akk izenqan ula d timeqbert thebr-itt-id akk. Tenna-d: “ Am lweḥc ikelben id- ffɣeɣ ɣer barra aken ad dafeɣ yelli cabḥa ”46 tassa-s ur tsemeḥ ara deg-s. Cabḥa teṭṭef di nnif-is aked leḥarma-s, asmi i tettnadi ɣef yelli-s di tuddar d leḥwari, ɛemmi-s “Lḥussin” yewwi-tt s axxam-is ibɣa ad ikkes fell-as sser, ad yettɛedi ɣef lḥarma-as, acu kan nettat ur as-teǧǧi ara, tewwet-it tesfi-as-id tiṭ-is tenna-d: “ ssentaɣ accaren-iw deg wudem-is, gzreɣ-as-t-id, rniɣ sfiɣ-as-d tiṭ-is ” 47; Cabḥa asmi twala rẓent akk tlisa n uxxam-nsen, yuɣal ɣef yiles n medden acku weltma-s Ṭawes tetbeɛ abrid n yemma-s(ur teṣfi ara, tessekcam irgazen s axxam-nsen). Cabḥa, tefra-tt di rray-is, teffeɣ seg uxxam nsen, tettcali gar tuddar d leḥwari.